Noverint universi presentes litteras inspecturi, quod Hugoninus de Draceio, frater Hugonis, archipresbiteri Eduensis, et nepotes eorumdem, videlicet Guillermus, Girardinus et Galterus dictus li Auvernat, clericus, quondam filii domni Galteri de Draceio, defuncti, et Morellus, filius Talpini de Draceio, defuncti, quicquid juris habebant vel habere debebant modis omnibus in domo lapidea, sita in claustro Eduensi, inter domum que fuit Hugonis, quondam vicarii Eduensis, defuncti, et domum que fuit Petri de Gesort, militis, defuncti, libera et spontanea voluntate dederunt et in perpetuum concesserunt et quitaverunt prefato Hugoni, archipresbitero Eduensi, et Girardo, clerico, nepoti ipsius, pro suo beneplacito faciendo. Quod ut ratum et firmum permaneat, presens carta, ad preces et instanciam omnium predictorum, est sigillo curie Eduensis in testimonium... (manquent deux mots). Actum anno Domini Mº CCº XXXº quinto, mense aprili.